Document ID: /fineweb-2-swissfilter-quality_10-filterrobots/filtered/02820.jsonl.gz/3

HNK Croatia Solothurn na stazi uspjeha
Godina 2013 se nalazi pri kraju… za HNK Croatiu Solothurn je to bila sportski najbolja godina u povijesti kluba. Mladi dečki su uspjeli ući u treću ligu i stabilizirat se u vrhu tablice prve polusezone. Ali krenimo od početka…
Godinu su započeli na dvoranskom turniru „Indoor-Cup Zuchwil“ 12.01.2013 i osvojili su treće mjesto. 17.01.2013 stožer okuplja sve igrače u dvorani Pisoni Zuchwil i podjeljuje plan priprema za narednu godinu.
Od 21.01.2013 do Uskrsa, uz sitne pauze se treniralo po sljedećem planu: ponedjeljak – trčanje i nabijanje kondicije, srijeda – trening uz loptu na umjetnoj travi, četvrtak – treniranje snage i eksplozivnosti u dvorani Pisoni. Uz sve to, vikendom su igrane prijateljske utakmice, ukupno njih 6, koje su manje više bile uspješne i jako poučne. U tijeku priprema bila je organizirana i tradicionalna godišnja fešta u Wangen na aari. Tog 9.02.2013 je bilo 300 gostiju u salzhausu, sjajna atmosfera i prava fešta.
22.02.2013 je povijesni dan za naš klub. Prvi puta HNK Croatia organizira nogometni kamp u inozemstvu, to jest, Španjolska u mjestu Santa Susanna pokraj Barcelone. Čitava ekipa, zajedno sa stožerom, upravom i par vjernih članova kluba, je tog dana poletjela iz Basela prema Barceloni. Predivni dani, fantastični uvjeti u hotelu i na nogometnim terenima je dočekalo naše mladiće. Obilazak grada, znamenitosti i posjet utakmici FC Barcelona protiv Seville je bila kruna kampa. I sljedeće godine će momčad provesti zasigurno par lijepih dana, ovaj put u Turskoj u mjestu Antalya.
21.03.2013 veći dio momčadi je odputovalo u Hrvatsku na utakmicu naše nogometne reprezentacije protiv Srbije. Zanimljiva vožnja u oba smjera, super rezultat i provod u glavnom gradu Hrvatske.
06.04.2013 konačno prva prvenstvena utakmica protiv FC Gerlafingena, dečki su bili jako motivirani i željni dokazivanja. Jedan nula poveli, pa izjednačenje gostiju, opet pogodak Meyera i opet Croatia prima pogodak u posljednim minutama utakmice. 2:2 je konačni rezultat. Razočaranje je bilo veliko, kako kod igrača, tako kod publike. Trener nije bio zadovoljan pristupan nekolice igrača, disciplina nije bila ta, koja se očekivala kao u pripremnim utakmicama. Poslje te utakmice je uslijedio Uskrs i dečki su imali vremena posložit svoje misli kako treba i skupit energije za nove pobjede…
18.04.2013 u goste se išlo FC Lommiswilu, a on nam je došao kao naručen. Sav svoj bjes i trud koji su uložili za vrijeme priprema je došao na naplatu. Domaćin je poražen sa 7:1. A to je bio početak pobjedničke serije od šest uzastopnih pobjeda. Protivnici su padali redom, na nekim utakmicama su naši dečki znali gubit i vraćati se u pozitivan ishod, u nekima nije bilo diskusje pošto su od početka do kraja vodili i bili znatno jači. Tako je naša momčad zauzela prvo mjesto u četvrtoj ligi.
18.05.2013 biti prvi nije lako, to su morali naučit i naši mladi dečki. Još je bilo za odigrati četri utakmice. Sa pobjedom protiv Wacker Grenchena se moglo pobjeći drugoplasiranoj momčadi FC Bettlacha na velika četiri boda prije direktnog okršaja. Ali taj dan se sreća okrenula protiv naše momčadi. Jako dobre akcije, puno prilika, stativa i gredi, ali lopta nije htjela ući. Nakon što su primili pogodak, prije poluvremena najmlađi igrač Croatie, Ivan Kesedžić zabija za izjednačenje. U drugom poluvremenu je Croatia imala puno boljih prilika, ali jednostavno im nije bilo suđeno da otiđu kao pobjednici sa terena… potištene i sagnute glave igrača i stožera. Gosti su osvojili jedan, a Croatia izgubila dva boda. Kako dalje, kako će se reagirati, hoćeli se dečki moći trznuti i odigrati dobru odlučujuću utakmicu? Sve su to bila pitanja, koja su se trebala riješit u sljedećih sedam dana…
21.05.2013 malo ljudi zna za to, ali osobno smatramo da je to bila prevaga čitavoj situaciji u kojoj su se dečki nalazili. U subotu, 25.05.2013 se trebalo otići u goste drugoplasiranoj ekipi, imalo se 2 boda više i sa pobjedom bi bili mali korak do treće lige, sa porazom bi spali na drugo mjesto i treća liga bi bila teško za dostignut, sa remijem bi ostalo i dalje neizvjesno, ali igrati na remi, to je jako teško. Tako smo okupili ekipu i otišli kod našeg vjernog sponzora, počasnog člana, navijača i velikog prijatelja, Damjana Čvorka u njegov restoran u Biel. Stožer i igrači su rekli svoja mišljena, analizirali smo situaciju i osjetili taj zajednički duh, koji nam je bio potreban za najvažniju utakmicu sezone.
25.05.2013 lijepo vrijeme, skup za utakmicu, vožnja prema Bettlachu, razgledavanje terena i puna koncentracija pred utakmicu. Povijesne riječi u kabini, složnost i motivacija do najveće moguće granice u tom trenutku. Već tokom zagrijavanja je vladala odlična atmosfera u ekipi, igralište je bilo ispunjeno sa većinom naših navijača, u točno 18:00 je sudac označio početak utakmice.
Povijesna postava Croatie Solothurn: Arlović – Nujić, Blatančić, I.Aračić, Jelkić – Brčina, J. Aračić, Žižak, Šikalo – Ponjavić, Meyer.
Nakon dvije minute prvi korner za Croatiu. Žižak ubacuje, Ivan Aračić uljeće u loptu koja putuje ravno pod prečku. Jedan nula i početak iz snova. Domaćin se nemože oporavit od šoka, Croatia to koristi i dolazi do još dvije sjajne prilke. Meyer proigrava Brčinu, koji prima loptu, dribla golmana u maniri Davora Šukera i zabija za vodstvo od dva nula. Igrači i navijači pomalo iznenađeno slave i gledaju jedne druge. Croatia pokušava i dalje napadati, ali neiskustvo mlade ekipe, iznenađenost, pokoja nervoza i Bettlach ulazi puno bolje u igru. Stvaraju prilike i tako deset minuta prije poluvremena smanjuju rezultat na jedan prema dva. U poluvremenu ulaze Frljić koji dodatno stabilizira obranu, a Buljan sa svojom izdržljivosti dobija puno prostora prema naprijed. Croatia čitavo drugo poluvrijeme kontrolira igru, lopta je na podu i po koji potez za publiku nije falio. Nakon par dobrih prilika, ponovo korner za naše. Ista stvar kao kod jedan nula, Žižak ubacuje, Ivan Aračić vuče dva igrača za sobom, pogađa loptu koja se odbija od prečku, a tamo se najbolje snalazi Buljan, koji zabija za tri jedan. Slavlje i olakšanje kod igrača i navijača je ogromno. Croatia zadnjih petneast minuta hladne glave privodi utakmicu kraju. Sudac svira kraj, navijači i igrači se grle, pjesme „večeras je naša fešta“ i „moja domovina“ se pjevaju sa svih strana. Igrači su pokazali velik karakter, bili su 100% spremni kada je to bilo najpotrebnije. Toga dana je ispisana povijest Croatie, toga dana je i ispisana povijest Maria Mandžukića, koji je svojim pogotkom pridonio velik dio Bayernu pri osvojavanja lige prvaka.
4.06.2013 predzadnja utakmica protiv FC Rüttenena je pobjeđena sa dva prema nula, oba pogotka je zabio Meyer i Croatia je oficijelno ušla u treću ligu, jedina prava šteta je bila ta, da je bio utorak…
9.06.2013 zadnja utakmica u četvrtoj ligi protiv CIS Solettese. Sunčan dan, nedjelja, veliki broj gledatelja, najava grila poslje utakmice i znanje da je Croatia svoj povijesni ulazak u treću ligu ostvarila već u utorak protiv Rüttenena.
Toga dana smo se oprostili od našeg dugogodišnjeg igrača i prijatelja, Zrinka Ravlije. Ravlija je na zadnjoj utakmici bio kapetan ove mlade ekipe, dobio cvijeće i dress za uspomenu.
Igrači koji nisu igrali uvijek su dobili priliku u zadnjoj utakmici. A da se sa njima može računati i u trećoj ligi su dokazali i zahvalili se publici sa šest pogodaka.
Sa tom pobjedom su naši dečki završili sezonu na prvom mjestu sa pet boda više od drugoplasirene momčadi. Vrijedi spomenut da Croatia u proljetnom dijelu sezone niti jednu službenu utakmicu nije izgubila. Devet pobjeda i dva nerješena rezultata su dokaz da se dečki ne nalaze slučajno na vrhu ljestvice.
Poslje utakmice je bila mala feštica, navijači, igrači i članovi uprave su proslavili taj povijesni trenutak.
Za statistiku: u sezoni 2012/2013 je Croatia odigrala 22 službene utakmice, 17 pobjeda, tri remija i dvije izgubljene utakmice. 82 pogotka su postignuta, 28 primljena i 54 boda su osvojena.
15.06.2013 Velika ljetna fešta i proslava ulaska u treću ligu sa seniorskim turnirom i revijalnom utakmicom između generacije Croatia Solothurn 99 i aktualne ekipe Croatie.
3 Liga
Uprava je zadala stožeru cilj: „ne ispasti iz lige, disciplinirano na i izvan terena“
10.08.2013 prva utakmica u trećoj ligi. Zbog velikog broja igrača koji su bili na ljetovanju i zbog manjka priprema, prva utakmica u povijesti je izgubljena sa 1:5 od FC Riedholza.
17.08.2013 druga utakmica u trećoj ligi. 95% ekipe se vratilo sa ljetovanja, prvi put smo bili kompletni i pobjedili našu prvu utakmicu u trećoj ligi sa 3:7 protiv FC Gerlafingena.
24.08.2013 derbi protiv FC Ilirije. Najbolja utakmica što se tiče kvalitete. Croatia je povela jedan nula pogotkom Josipa Aračića, izjednačenje pred sami kraj prvog poluvremena. Neiskustvo i nesreća je dovela do drugog pogotka i tri boda Albanaca. Zalaganje i jako dobre prilike do samoga kraja utakmice je dalo naslutit kakav potencijal leži u ovoj ekipi. Složnost i disciplina je bila na vrhunskom nivou. Igrači Ilirije su počašćeni grilom poslje utakmice, to je još jedan dokaz velikog karaktera ove ekipe i ovog kluba.
29.08.2013 derbi protiv SC Blustavije. 3:0 nakon 60 minuta, promašeni penal, hitna pomoć radi ozljede Zvonimira Ponjavića i nepotrebna nervoza. Ali onda preokret i definitivan znak da je ova momčad u stanju napraviti velika dijela. 4:3 je bilo za nas do 85 minute. Onda neiskustvo i nesreća donose ipak bod faforiziranoj Blustaviji.
31.08.2013 Obiteljska televizija Valentino dolazi snimati reportažu o nama, a mi startamo seriju pobjeda. Prvu tog dana 5:0 protiv Turaka. Slijede pobjede protiv Luterbacha (4:1), Lommiswila (0:6) i Subingena (3:0)
5.10.2013 poraz protiv prvoplasiranog SC Derendingena od 3:1. Ta je utakmica po našem mišljenu jako bitna zbog toga, što je se trebalo vratit u pozitivne rezultate. Opet jedan mali „predkrizni sastanak“ sa svim igračima i predsjednikom kluba, Antom Nišandžić. Mišljenja i pozitivna diskusija je odrađena, svi su bili spremni za dalje.
12.10.2013 jako dobra igra, dosta nesreće, a i hladne glave su pridonijele tome, da se pobjedi Italgrenchen sa minimalnih 1:0. Pogodak je postigao opet jednom najmlađi Kesedžić. Ta pobjeda je bila jako bitna za samopouzdanje i za moral, da se i takve „teške“ utakmice mogu pobjedit.
26.10.2013 blato, borba, dva različita poluvremena i četri komada u gostujućoj mreži za pobjedu nad FC Riedholzom. Tako smo im vratili za prvi poraz u trećoj ligi.
2.11.2013 posljedna službena utakmica u vrlo uspješnoj 2013 godini. U goste su nam došli FC Gerlafingen sa par prvotimaca i ispraćeni su sa deset komada u svojoj mreži. Ne pamtim kada smo tako dominirali, zabijali i bili rastrčani, možda je razlog bila nova meč-lopta, možda umjetna trava, a možda je se i sve posložilo u ekipi kako treba biti…
Za statistiku: u sezoni 2013/2014 je Croatia odigrala 12 službenih utakmica, 8 pobjeda, jedan remi i tri izgubljene utakmice. 47 pogotka su postignuta, 19 primljena i 25 boda su osvojena. Sezonu jesen 2013 smo završili kao nominalno četvrta ekipa na ljestvici, ali s utakmicom manje, tako da bi sa pobjedom bili druga ekipa na ljestvici.
Što je još važnije od rezultata, to je činjenica da smo ekipa sa najmanje kaznenih bodova. A to je samo moguće uz veliku disciplinu.
U ekipi vlada sjajna atmosfera, dečki su prava klapa! Zezanju ima mjesta, ali kad se radi, onda smo svi koncentrirani i pokušavamo dati svoj maksimum.
Zahvaljujemo se igračima na potpori, ovo što imamo je teško opisati riječima, to se treba doživjeti, zato vas pozivamo da nas dođete pratiti na naše utakmice, da nam date vašu potporu na našoj tradicionalnoj fešti, ovaj put 15.02.2014 u Neuendorfu.
Zahvaljujemo se i ovim putem svim članovima uprave, sponzorima, dragim ljudima koji nas podržavaju i navijčima koji nas prate mnogobrojno na svim utakmicama.
Ivan Aračić